**vlada republike srbije**

**Projekat „Znanjem do posla– Е2Е” Faza 2, za period 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – Podrška Ministarstvu za rad, zapošljavanje, boračka i socijalna pitanja za razvoj standarda zanimanja u Republici Srbiji**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultantkinje se očekuje da definiše metodologiju za razvoj standarda zanimanja i mapira procese usvajanja standarda rada u Republici Srbiji, uključujući institucije i stručna tela u sektoru zapošljavanja i obrazovanja i njihove specifične uloge i odgovornosti u tom procesu.

### Projektni zadatak i opis posla/očekivani rezultati

Projektni zadatak obuhvata:

* predlaganje mogućih alata i tehnika koji se koriste u procesu razvoja / prilagođavanja standarda zanimanja;
* definisanje opšteg oblika ankete o radu, neophodnih koraka, aktera koji su uključeni, alati i tehnike koji se mogu koristiti i metoda za obradu prikupljenih podataka;
* opisivanje plana rada / mape puta za usvajanje standarda, očekivanih inputa i rezultata, svih uključenih aktera sa specifičnim ulogama i odgovornostima;
* bliska saradnja sa Radnom grupom za razvoj NOK-a, prezentovanje mogućih rešenja i uzimanje u obzir njihovih komentara i preporuka kako bi se obezbedilo njihovo odobrenje za rezultate definisane u ovom projektnom zadatku.

Očekivani period angažovanja konsultanata/kinja koji ispune kriterijume je od 15. juna do 31. decembra 2020. godine.

**Zainteresovani konsultant/konsultantkinja treba da ispunjava sledeće uslove:**

* Univerzitetsko obrazovanje;
* Odlične analitičke i konceptualizacijske veštine;
* Iskustvo u istraživačkim tehnikama i metodološkom okviru;
* Iskustvo u razvoju zanimanja i sistemu kvalifikacija;
* Poznavanje međunarodnih klasifikacija u oblasti zapošljavanja i obrazovanja - ISCO, ESCO i ISCED;
* 10 godina iskustva na EU projektima zapošljavanja i obrazovanja;
* Poznavanje tržišta rada u Srbiji i administrativnih institucija;
* Prethodno iskustvo u saradnji sa MINRZS i MPNTR smatraće se prednošću;
* Dobre veštine pisanja, uređivanja i usmene komunikacije na srpskom (ili hrvatskom i bosanskom) i engleskom jeziku;
* Koordinacija i nadgledanje sopstvenog rada.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnosti ponude u zatvorenim kovertama najkasnije do 21.05.2020. - 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail [biljana.bozovic@gov.rs](mailto:biljana.bozovic@gov.rs)